cyanic-selkie/wikianc huggingface dataset:
ইরানে গর্ভপাত
গর্ভপাতের বৈধতা বা আংশিক বৈধতার পক্ষে তর্ক করা কেবল ইরানে সফল হওয়ার সম্ভাবনা রয়েছে, যদি এটি ধর্মীয় বক্তব্যের মাধ্যমে হয়। ইরানের সকল ধর্মীয় শাসনের জন্য পর্যালোচনা ও নিয়ন্ত্রক সংস্থা গার্ডিয়ান কাউন্সিল কর্তৃক নির্ধারিত চূড়ান্ত অনুমোদন বা ভেটো আছে, যা ইরানের সকল নীতি সমর্থন বা বন্ধ করার ক্ষমতা রাখে।
বিমলা মন্দির
বিমলা মন্দির হল ভারতের ওড়িশা রাজ্যের পুরী শহরের জগন্নাথ মন্দির চত্বরে অবস্থিত একটি হিন্দু মন্দির। এটি দেবী বিমলার মন্দির। হিন্দুরা এই মন্দিরটিকে একটি শক্তিপীঠ (শাক্ত সম্প্রদায়ের কাছে পবিত্র প্রধান তীর্থগুলির অন্যতম) মনে করেন।
বিমলা মন্দিরটি জগন্নাথ মন্দির চত্বরের একটি ছোটো মন্দির হলেও শাক্ত ও তান্ত্রিকদের কাছে একটি বিশেষ গুরুত্বপূর্ণ তীর্থ। তারা মূল জগন্নাথ মন্দিরের চেয়েও এই মন্দিরটিকে বেশি গুরুত্ব দিয়ে থাকেন। তান্ত্রিক মতে, বিমলা জগন্নাথের শক্তি এবং মন্দির চত্বরের রক্ষয়িত্রী। ভক্তেরা মূল মন্দিরে জগন্নাথকে পূজা করার আগে বিমলাকে পূজা করেন। জগন্নাথের প্রসাদ বিমলাকে নিবেদন করার পরেই মহাপ্রসাদ হিসেবে গণ্য হয়। প্রতি বছর আশ্বিন মাসে (সেপ্টেম্বর-অক্টোবর) উদযাপিত দুর্গাপূজা এই মন্দিরের প্রধান উৎসব।
ইতিহাস
মনে করা হয়, হিন্দু দার্শনিক ও সন্ত আদি শঙ্কর (খ্রিস্টীয় অষ্টম শতাব্দী) বিমলাকে প্রধান দেবী হিসেবে প্রতিষ্ঠা করে পুরীতে গোবর্ধন মঠ স্থাপন করেছিলেন। দ্য জগন্নাথ টেম্পল অ্যাট পুরী গ্রন্থের লেখক স্টারজার মতে, প্রাচীনকালে জগন্নাথ মন্দির ছিল ব্রহ্মা, বিষ্ণু ও শিব–এই ত্রিমূর্তি পূজার কেন্দ্র। উক্ত তিন দেবতার শক্তিগণ তথা হিন্দু দেবমণ্ডলীর তিন প্রধান দেবী সরস্বতী, লক্ষ্মী ও পার্বতীও (বিমলার মূর্তিতে) এখানে পূজিত হতেন। খ্রিস্টীয় সপ্তদশ শতাব্দী পর্যন্ত এখানে শাক্ত শ্রীবিদ্যা-উপাসকদের ভাল প্রভাব ছিল। পরবর্তীকালে বৈষ্ণবধর্ম এই মন্দির চত্বরে প্রাধান্য অর্জন করলে শ্রীবিদ্যা ও শৈব-তান্ত্রিক প্রভাব কমে যায়। তবে এই প্রভাব একেবারে লুপ্ত হয়নি। তান্ত্রিক "পঞ্চমকার" উপচারের পরিবর্তে মন্দিরে নিরামিষ ভোগ ও দেবদাসী নৃত্যের প্রথা চালু হয়। অবশ্য মাছ ভোগ দেবার প্রথাও প্রচলিত ছিল। রাজা নরসিংহদেব (শাসনকাল ১৬৩২–৪৭ খ্রিষ্টাব্দ) মন্দিরে মাছ ও মাংস ভোগের প্রথা বন্ধ করে দেন। যদিও পরবর্তীকালে এই প্রথা আংশিকভাবে চালু করা হয়েছিল। বর্তমানে, বিশেষ বিশেষ দিনে বিমলাকে মাছ ও মাংস ভোগ দেওয়া হয়।
স্থাপত্য
thumb|350px|দেউল-স্থাপত্যশৈলীতে নির্মিত একটি মন্দিরের সাধারণ নকশা। বিমলা মন্দিরের নকশাটিও এই রকম। শুধুমাত্র ছবিতে দৃষ্ট মন্দিরের একেবারে বাইরের কক্ষটি কখর দেউল হলেও বিমলা মন্দিরের ক্ষেত্রে এটি পীঢ়-দেউল।|alt=image of temple plan with four different towers
বিমলা মন্দির জগন্নাথ মন্দির চত্বরের ভিতরের দিকে দক্ষিণ-পশ্চিম কোণে এবং জগন্নাথের মিনারের পশ্চিম কোণের ডান দিকে অবস্থিত। এই মন্দিরের পাশে রোহিণীকুণ্ড নামে একটি জলাধার রয়েছে। এটিকে হিন্দুরা পবিত্র মনে করেন। মন্দিরটি বেলেপাথর ও ল্যাটেরাইটে নির্মিত। বিমলা মন্দির "দেউল" স্থাপত্যশৈলীর একটি নিদর্শন। এই মন্দিরের চারটি অংশ দেখা যায়: বিমান (যে অংশে গর্ভগৃহ অবস্থিত), জগমোহন (সভাকক্ষ), নাট-মণ্ডপ (উৎসব কক্ষ) ও ভোগ-মণ্ডপ (ভোগ নিবেদনের কক্ষ)। ২০০৫ সালে মন্দিরটি সংস্কার করা হয়েছে। বর্তমানে এটির রক্ষণাবেক্ষণের দায়িত্বে আছে আর্কিওলজিক্যাল সার্ভে অফ ইন্ডিয়ার ভুবনেশ্বর সার্কেল।
বিমান
বিমান হল একটি রেখ দেউল (শম্বুকাকার চিনির ডেলার মতো আকৃতিবিশিষ্ট একটি দীর্ঘাকার ভবন)। বিমলা মন্দিরের বিমানটির উচ্চতা । এটি আয়তনের বর্গাকার আকৃতিবিশিষ্ট। মন্দিরটি  উচ্চতার একটি বেদীর উপর দাঁড়িয়ে আছে। বেদীটি পদ্ম ও অন্যান্য ফুল পাতা ও অন্যান্য ছবিতে চিত্রিত। বিমানের বাইরের দেওয়ালটি পাঁচটি ভাগে বিভক্ত (ভিত্তি থেকে শীর্ষভাগ পর্যন্ত): "পাভাগ", "তলজঙ্ঘা", "বন্ধন", "উপর জঙ্ঘা" ও "বারান্দা"। দেওয়ালের প্রথম অংশের কুলুঙ্গি ও সংযোগরক্ষাকারী জায়গাগুলিতে "খখর মুন্ডি" (এক ধরনের কুলুঙ্গি), পুথিচিত্র, ফুল-পাতার ছবি, সংগমরত যুগল ও নাগের (সর্প-পুরুষ) ছবি অলংকৃত রয়েছে। দ্বিতীয় অংশের কুলুঙ্গি ও যোগাযোগরক্ষাকারী জায়গাগুলিতে "খখর মুন্ডি", "সিংহবিদল" (একটি সিংহমুখী জন্তু), "গজবিদল" (সিংহ-মর্দনকারী একটি হস্তিমুখী সিংহ), জালিচিত্র, পুথিচিত্র, "শিক্ষাদান" চিত্র (ঋষিগণের উপদেশ দানের দৃশ্য) ও "কীর্তিমুখ" (একটি দানব মুখ) এবং অষ্ট দিকপাল (দিকের দেবতা) ও কয়েকটি দেবীমূর্তি চিত্রিত আছে। বাইরের দেওয়ালের তৃতীয় অংশে দুটি আনুভূমিক তলে "অলসকন্যা" (সুন্দরী নারী), পুথিচিত্র এবং পদ্ম ও অন্যান্য ফুলের মোটিফ খোদাই করা আছে। চতুর্থ অংশের কুলুঙ্গি ও সংযোগরক্ষাকারী জায়গায় "পীঢ়া-মুন্ডি" (এক ধরনের কুলুঙ্গি), "সিংহবিদল", কামোদ্দীপক দৃশ্যাবলি, "অলসকন্যা", পুথিচিত্র, জালিচিত্র, ফুলের নকশা এবং দিকপালদের স্ত্রী, নাগ ও তাদের স্ত্রী নাগিনীগণ সহ অন্যান্য দেবীমূর্তি খোদিত আছে। দিকপাল ও তাদের স্ত্রীদের নিজ নিজ বাহন-সহ যাঁরা যে দিকের অধিপতি তাদের সেই দিকেই রাখা হয়েছে।
পার্শ্বদেবতাদের মূর্তিগুলি তিন দিকের বাইরের দেওয়ালে ("বড়") কেন্দ্রীয় কুলুঙ্গিতে রাখা আছে: দক্ষিণে মহিষাসুর-বধকারিনী অষ্টভূজা দুর্গা ও পশ্চিমে শিবের উপর দণ্ডায়মান ষড়ভূজা চামুণ্ডা। উত্তরের কুলুঙ্গিটি খালি। সম্ভবত এখানে যে দেবীমূর্তিটি ছিল, সেটি চুরি হয়ে গিয়েছে। পার্শ্বদেবতাদের বেদীর আনুভূমিক পাটাতনে গজলক্ষ্মী মূর্তি দেখা যায়। কুলুঙ্গির চারদিক পুথিচিত্র ও "কীর্তিমুখ" মোটিফ এবং কুলুঙ্গি-প্রতি দু-জন সখির চিত্রে শোভিত। বাইরের দেওয়ালের সবচেয়ে উপরের অংশটিতে দশটি আনুভূমিক তলে পুথিচিত্র, কীর্তিমুখ এবং পদ্ম ও অন্যান্য ফুলের মোটিফ দেখা যায়। বিমানের মধ্যে "গর্ভগৃহ" অংশটি রয়েছে। এই অংশের উপরিভাগ "পঞ্চরথ" শৈলীতে নির্মিত। শীর্ষভাগ খাঁজবিশিষ্ট।
বিমলার মূর্তি রাখা আছে কেন্দ্রীয় গর্ভগৃহে। এটি খ্রিস্টীয় ষষ্ঠ শতকে নির্মিত একটি কক্ষ। এখানকার দেওয়ালে কোনো ছবি দেখা যায় না। বিমলার কেন্দ্রীয় মূর্তিটির উপরের ডান হাতে একটি জপমালা এবং নিচের ডানহাতে বরদামুদ্রা; অন্যদিকে নিচের বাঁ হাতে একটি কুম্ভ (সম্ভবত অমৃতকুম্ভ) আছে। উপরের বাঁ হাতের বস্তুটি নিয়ে তীব্র মতভেদ আছে। এছাড়া একটি নারীমূর্তি, একটি নাগিনী, একটি মৎস্যকন্যা, একটি নাগ-পাশ ও অন্যান্য কয়েকটি বস্তু রয়েছে। বিমলার হাতে এমন কোনো অস্ত্র নেই যেগুলি সচরাচর দুর্গার হাতে দেখা যায়। মূর্তিটি একটি সিংহাসনে রাখা থাকে। মূর্তির দুই পাশে বিমলার দুই সখি ছায়া ও মায়ার মূর্তি রয়েছে। মূর্তিটি লাক্ষা দিয়ে নির্মিত বলে শোনা যায়। এটির উচ্চতা -এর কিছু বেশি।
গর্ভগৃহের দরজাটি থেকে একটি সিঁড়ি উঠে যাচ্ছে জগমোহনে। এখানে বেদীর গায়ের ফ্রেমে অপ্সরা-পরিবেষ্টিত গজলক্ষ্মী-মূর্তি দেখা যায়। বেদীর উপরের ফ্রেমে নবগ্রহ অঙ্কিত আছে। দরজার দুপাশের পাটাতনে পুথিচিত্র, লতাপাতা, ফুল ও ক্রীড়ারত বালকের ছবি দেখা যায়। দরজার ধারে দুটি দ্বারপাল মূর্তি দেখা যায়।
জগমোহন
জগমোহন বা মুখশালাটি হল একটি পীঢ় দেউল (পিরামিড-আকৃতির ছাদ-বিশিষ্ট একটি বর্গাকার ভবন)। জগমোহনটির ভিত্তি বর্গাকার। উচ্চতা । জগমোহনটি দাঁড়িয়ে আছে একটি উঁচু বেদীর উপর। বেদীটির গায়ে ফুলের নকশা ও পুথিচিত্র দেখা যায়। বাইরের দেওয়ালটি বিমান অংশটির মতোই পাঁচ ভাগে বিভক্ত। প্রথম অংশের কুলুঙ্গি ও সংযোগরক্ষাকারী জায়গাগুলিতে "খখর মুন্ডি" কুলুঙ্গি (কামোদ্দীপক দৃশ্য সংবলিত), নাগ-ভাস্কর্য সংবলিত স্তম্ভ, পুথিচিত্র, জালিচিত্র ও ফুলের নকশা দেখা যায়। "তলজঙ্ঘা" অংশটিতে দেবী-মূর্তিগুলি বাদে বিমানের দ্বিতীয় অংশের মতো একই ধরনের মোটিফ দেখা যায়। দেওয়ালের তৃতীয় অংশে তিনটি আনুভূমিক তল দেখা যায়। চতুর্থ অংশের দেওয়ালটিও বিমানের চতুর্থ অংশের দেওয়ালেরই মতো; শুধু এখানে নাগ ও দেবীমূর্তিগুলি দেখা যায় না। দেওয়ালের সবার উপরের অংশটিতে সাতটি আনুভূমিক তল দেখা যায়। এর কেন্দ্রীয় অংশটি নর্তকী, সংগমরত নারীপুরুষ, হাতি ও হরিণের ভাস্কর্য, পুথিচিত্র ও জালিচিত্র দ্বারা শোভিত। উত্তর ও দক্ষিণ দিকের গবাক্ষ বা চিত্রিত খিলানগুলি রাজসভা ও শিক্ষাদান দৃশ্য দ্বারা চিত্রিত। এর দুই ধারে জানলা দেখা যায়। জানলার চৌকাঠে পুথিচিত্র, জালিচিত্র, নৃত্যরত বালকের মূর্তি, ফুলের নকসা, লতা-পাতার নকশা ও নর্তকীমূর্তি দেখা যায়। এই অংশের মাথায় একটি পিরামিড-আকৃতির শিখর রয়েছে। ভিতরের অংশে কোনো অলংকরণ নেই। জগমোহনে দুটি দরজা রয়েছে। একটি বিমানের গর্ভগৃহের দিকের দরজা ও অন্যটি নাটমণ্ডপের দিকের দরজা।
নাটমণ্ডপ
নাটমণ্ডপটি হল একটি পীঢ়া দেউল। এটির উচ্চতা । মণ্ডপটি আয়তাকার। এটি দৈর্ঘ্যে ও প্রস্থে । সম্ভবত বিমান ও জগমোহন নিয়েই মূল মন্দিরটি তৈরি হয়েছিল। নাটমণ্ডপটি পরবর্তীকালে যুক্ত হয়। এটি   উচ্চতাবিশিষ্ট একটি বেদীর উপর দা&ড়িয়ে আছে। নাটমণ্ডপের বাইরের দেওয়ালে কোনো অলংকরণ দেখা যায় না। এটির উপরে একটি ছোটো পিরামিড-আকৃতির চূড়া দেখা যায়। নাটমন্দিরটির চারটি দরজা রয়েছে। দরজা চারটি দেওয়ালের চার দিকে অবস্থিত। নাটমণ্ডপের ভিতরের দেওয়ালে পট্টচিত্র শৈলীর ওড়িশি চিত্রকলা দেখা যায়। এখানে দশমহাবিদ্যা সহ মোট ষোলোজন হিন্দু দেবীর মূর্তি অঙ্কিত আছে।
ভোগমণ্ডপ
ভোগমণ্ডপটিও একটি পীঢ়া দেউল। এটির উচ্চতা । এটি বর্গাকার। এর প্রতিটি দিক । এই মণ্ডপটি একটি উঁচু বেদীর উপর দাঁড়িয়ে আছে। বাইরের দেওয়ালের পাঁচটি অংশই অলংকৃত। ভোগমণ্ডপের উপর একটি ছোটো শিখর দেখা যায়। ভিতরের দেওয়ালের পশ্চিম অংশের কুলুঙ্গিগুলিতে অষ্টভূজ গণেশ ও ষড়ানন কার্তিকের মূর্তি দেখা যায়। ভোগমণ্ডপেও চার দিকে চারটি দরজা দেখা যায়। প্রতি দরজায় দুইজন দ্বাররক্ষিণীর মূর্তি রয়েছে। পূর্ব দিকের দরজাটি মন্দিরের প্রধান প্রবেশদ্বার হিসেবে ব্যবহৃত হয়।
ভোগমণ্ডপের প্রবেশপথের বাইরে একটি গজসিংহ (বিমলার বাহন) দেখা যায়। এই মূর্তিটি একটি হাতির মূর্তির উপর বিজয়ীর ভঙ্গিতে দাঁড়িয়ে আছে। এটি অশুভ শক্তির বিরুদ্ধে শুভশক্তির জয়ের প্রতীক। এই অংশের উপরে একটি চ্যাপ্টা ছাঁদ রয়েছে।
ধর্মীয় গুরুত্ব
thumb|জগন্নাথ মন্দির চত্বর|alt=temple complex with four different towers, with the tallest in the background বিমলা মন্দিরটিকে একটি শক্তিপীঠ মনে করা হয়। এই মন্দিরটিকে ওড়িশার শাক্ত সম্প্রদায়ের প্রধান মন্দির মনে করা হয়। প্রত্যেকটি শক্তিপীঠে শিবকে ভৈরব রূপে পূজা করার নিয়ম প্রচলিত আছে। ভৈরব হলেন শক্তিপীঠের প্রধান দেবীর স্বামী।
শাক্তদের বিশ্বাস অনুযায়ী, বিমলা হলেন পুরুষোত্তম (পুরী) শক্তিপীঠের প্রধান দেবী। বিষ্ণু বা কৃষ্ণের (কৃষ্ণকে সাধারণভাবে বিষ্ণুর অবতার মনে করা হয়) রূপ জগন্নাথকে বিমলার ভৈরব মনে করা হয়। ভৈরব সাধারণভাবে শিবের একটি রূপ হলেও, এক্ষেত্রে সেই নিয়মের ব্যতিক্রম দেখা যায়। তাই এই মন্দিরে বিষ্ণু ও শিবকে অভিন্ন মনে করা হয়, যা এক অর্থে একটি একেশ্বরবাদী ধারণা। একইভাবে শিবের পত্নী বিমলা ও বিষ্ণুর পত্নী লক্ষ্মীও এখানে এক। অন্যদিকে, তান্ত্রিক মতে, জগন্নাথকে বিষ্ণুর রূপ মনে করা হয় না। এই মতে তিনি শিব-ভৈরব।
জগন্নাথ মন্দিরের মূল গর্ভগৃহে জগন্নাথ, বলভদ্র (কৃষ্ণের দাদা, যাঁকে শিব মনে করা হয়) ও সুভদ্রার (কৃষ্ণ ও বলভদ্রের ছোটো বোন) মূর্তি আছে। জগন্নাথ-কেন্দ্রিক ধর্মবিশ্বাসে, লক্ষ্মী জগন্নাথের পত্নী। অন্যদিকে বিমলাকে জগন্নাথের তান্ত্রিক পত্নী ও মন্দির চত্বরের রক্ষয়িত্রী মনে করা হয়।পুরান মতে দেবী পার্বতীর আদেশে বিষ্ণু ও লক্ষ্মী ,বলরাম ও সুভদ্রা মন্দিরে থাকেন।
বিমলাকে বিভিন্ন ধর্মগ্রন্থে কাত্যায়নী, দুর্গা, ভৈরবী, ভুবনেশ্বরী অর্থাৎ দেবী পার্বতী বলে উল্লেখক করা হয়েছে। জগন্নাথ মন্দিরের দুর্গাপূজায় তাকে একাধারে শিব ও বিষ্ণুর শক্তি মনে করা হয়। নতুন দিল্লির জাতীয় সংগ্রহালয়ে রক্ষিত কোণার্ক সূর্যমন্দিরের একটি পাথরে (খ্রিস্টীয় ত্রয়োদশ শতাব্দী) বিমলাকে মহিষাসুরমর্দিনী বা বিজয়লক্ষ্মী রূপে অঙ্কণ করা হয়েছে।
শক্তিপীঠ তালিকায় স্থান
thumb|left|জগন্নাথ (ছবিতে) হলেন মন্দিরের প্রধান দেবতা এবং বিমলার ভৈরব।|alt=image of a temple idol decorated with flowers and fabric হিন্দু পুরাণ অনুসারে, প্রজাপতি দক্ষের কন্যা সতী পিতার আপত্তি সত্ত্বেও শিবকে বিবাহ করেছিলেন। পরে দক্ষ এক বিরাট যজ্ঞের আয়োজন করেন। সেই যজ্ঞে দক্ষ শিব ও সতীকে আমন্ত্রণ জানাননি। তবুও সতী যজ্ঞস্থলে উপস্থিত হয়েছিলেন। দক্ষ সতীকে উপেক্ষা করেন এবং শিবের নিন্দা করেন। স্বামীর অপমান সহ্য করতে না পেরে সতী যজ্ঞের আগুনে আত্মহত্যা করেন। শিব ক্রোধে উন্মত্ত হয়ে সতীর অর্ধদগ্ধ দেহ কাঁধে নিয়ে তাণ্ডব নৃত্য শুরু করেন। শিবকে শান্ত করতে বিষ্ণু সুদর্শন চক্র দিয়ে সতীর দেহ ৫১ খণ্ড করেন। এই টুকরোগুলি পৃথিবীর এক এক স্থানে পড়ে এক একটি শক্তিপীঠের জন্ম দেয়।
শক্তিপীঠগুলির সংখ্যা নিয়ে ধর্মগ্রন্থগুলির মধ্যে মতভেদ আছে। কয়েকটি গ্রন্থে বিমলা মন্দিরকে শক্তিপীঠ বলা হয়েছে। আবার এই পীঠকে একাধিক নামেও চিহ্নিত করা হয়েছে। কালিকা পুরাণ গ্রন্থে তন্ত্র-সাধনার কেন্দ্র হিসেবে যে চারটি পীঠের নাম উল্লেখ করা হয়েছে, সেগুলি চার দিকে অবস্থিত। এর মধ্যে পশ্চিম দিকের পীঠটি হল ওড্ডীয়ন বা উড্ডীয়ন (বর্তমান ওড়িশা) অঞ্চলের কাত্যায়নী (বিমলা)। এই পীঠের ভৈরব হলেন জগন্নাথ। হেবজ্র তন্ত্র গ্রন্থে অনুরূপ একটি তালিকায় উড্র (ওড্র বা ওড়িশা) পীঠের ভৈরবী কাত্যায়নী ও ভৈরব জগন্নাথের উল্লেখ পাওয়া যায়।
তন্ত্রচূড়ামণি গ্রন্থের "পীঠনির্ণয়" বা "মহাপীঠনির্ণয়" অংশে উৎকলের (বর্তমান ওড়িশা) বিরজা ক্ষেত্রকে শক্তিপীঠ বলা হয়েছে। এই পীঠের প্রধান দেবী বিমলা ও ভৈরব জগন্নাথ। এই পীঠে সতীর নাভি পড়েছিল বলে উল্লেখ করা হয়েছে। এই বইটির অন্য একটি অংশে যদিও এই পীঠকে একটি উপপীঠ বা অপ্রধান পীঠ বলে উল্লেখ করা হয়েছে। এখানে সতীর "উচ্ছিষ্ট" বা খাদ্যের অবশিষ্টাংশ পড়েছিল বলে উল্লেখ করা হয়েছে। মন্দিরটির অবস্থান হিসেবে নীলাচল নামটির উল্লেখ করা হয়েছে। উল্লেখ্য, নীলাচল হল জগন্নাথ মন্দির চত্বরের প্রথাগত নাম। শিবচরিত গ্রন্থে নীলাচল বা নীলপর্বতকে উপপীঠ এবং এই পীঠের দেবী বিমলা ও ভৈরব জগন্নাথ বলে উল্লেখ করা হয়েছে।
তন্ত্রগ্রন্থ কুব্জিকাতন্ত্র মতে, বিমলা ৪২টি সিদ্ধপীঠের একটি। এখানে সাধনা করলে সিদ্ধি নামে একধরনের অলৌকিক ক্ষমতা লাভ করা যায় বলে তান্ত্রিকরা বিশ্বাস করেন। দেবীভাগবত পুরাণ, প্রাণতোষিণী তন্ত্র ও বৃহন্নীলতন্ত্র বিমলা মন্দিরকে ১০৮ পীঠের অন্যতম বলে উল্লেখ করেছে। মৎস্য পুরাণ গ্রন্থে পুরুষোত্তম ক্ষেত্রের বিমলাকে পীঠশক্তি হিসেবে উল্লেখ করা হয়েছে। বামন পুরাণ মতে, এটি একটি পবিত্র তীর্থ। মহাপীঠ নিরুপণ গ্রন্থেও বিমলা ও জগন্নাথকে পীঠদেবতা হিসেবে উল্লেখ করা হয়েছে। দেবীর ১০৮টি পৌরাণিক নামের তালিকা নামাষ্টোত্তরশত গ্রন্থেও পুরুষোত্তমের বিমলার নাম পাওয়া যায়। দেবী পুরাণ মতে, এই পীঠে সতীর পা পড়েছিল।
পূজা
ওড়িশাবাসী হিন্দুরা বিমলা মন্দিরকে প্রধান শাক্ত তীর্থ মনে করেন। ভক্তেরা প্রতিদিন এই মন্দিরে মার্কণ্ডেয় পুরাণ-ভুক্ত দেবীমাহাত্ম্যম্, আদি শঙ্কর রচিত দেব্যাপরাধক্ষমাপণ স্তোত্রম্‌ ও পুরুষোত্তম রক্ষিত রচিত বিমলাষ্টকম্‌ পাঠ করেন। জগন্নাথ মন্দিরের নিয়ম অনুসারে, মূল মন্দিরে জগন্নাথকে পূজার আগে বিমলাকে পূজা করতে হয়। বিমলার "তীর্থ" বা পবিত্র জলাধার রোহিণীকুণ্ডের জল পবিত্র মনে করা হয়। তান্ত্রিকদের কাছে বিমলা মন্দিরের গুরুত্ব মূল জগন্নাথ মন্দিরের চেয়েও বেশি।
দুর্গাপূজা বিমলা মন্দিরের প্রধান উৎসব। প্রতি বছর আশ্বিন (সেপ্টেম্বর-অক্টোবর) মাসে ষোলো দিন ধরে দুর্গাপূজা উদ্‌যাপিত হয়। দুর্গাপূজার শেষ দিন, অর্থাৎ বিজয়াদশমীতে পুরীর গজপতি-বংশীয় রাজা (ইনি নামমাত্র রাজা) বিমলাকে মহিষাসুরমর্দিনী দুর্গা রূপে পূজা করেন। নতুন দিল্লি কোণার্ক শিলালেখ-এ এই পূজার প্রাচীনতম উল্লেখ পাওয়া যায়। এই শিলালেখের তথ্য অনুসারে, রাজা প্রথম নরসিংহদেব (রাজত্বকাল: ১২৩৮–১২৬৪) বিজয়াদশমীর দিন দুর্গা-মাধব (বিমলা-জগন্নাথ) পূজা করেছিলেন। জগন্নাথ মন্দিরের প্রথা অনুসারে, মেয়েদের "দুর্বল-হৃদয়" মনে করা হয়। তাই বিমলার ধ্বংসাত্মিকা রূপ মহিষাসুরমর্দিনীর পূজা হয় বলে, বিমলা মন্দিরে দুর্গাপূজা মেয়েদের দেখতে দেওয়া হয় না।
ভোগ নিবেদন
thumb|250px|right|বিমলাকে নিবেদন করার পর জগন্নাথ মন্দিরের মহাপ্রসাদ।|alt=image of food kept in various mud cups সাধারণত বিমলার জন্য আলাদা ভোগ রান্না করা হয় না। হিন্দুরা বিশ্বাস করেন, বিমলা জগন্নাথের উচ্ছিষ্ট প্রসাদ খান। জগন্নাথ মন্দিরে নিবেদিত নিরামিশ ভোগই বিমলাকে নিবেদন করা হয়। জগন্নাথের প্রসাদ বিমলাকে নিবেদন করার পরই তা মহাপ্রসাদের মর্যাদা পায়। ভোগে নারকেল বাটা, পনির ও মাখন সহ শুকনো ভাত দেওয়া হয়।  প্রথামাফিক গোবর্ধন মঠের প্রধান পুরীর শঙ্করাচার্য গোবর্ধন মঠ ও জগন্নাথ মন্দিরের এক পাত্র মহাপ্রসাদ ও এক থালা খিচুড়ি পান।
হিন্দুধর্মে দেবতাকে উচ্ছিষ্ট প্রসাদ নিবেদন করা নিষিদ্ধ। তবে জগন্নাথ মন্দিরের ক্ষেত্রে একটি বিশেষ পৌরাণিক আখ্যান আছে। শিব একবার বৈকুণ্ঠে বিষ্ণুর সঙ্গে দেখা করতে গিয়ে দেখেন, বিষ্ণুর খাবার থালা থেকে কয়েক টুকরো উচ্ছিষ্ট মাটিতে পড়েছে। শিব সেই উচ্ছিষ্ট তুলে খান। সেই সময় তার অসাবধানে দাড়িতে কিছু উচ্ছিষ্ট লেগে যায়। কৈলাশে ফেরার পর নারদ তার দাঁড়িতে বিষ্ণুর উচ্ছিষ্ট দেখে তা খেয়ে ফেলেন। শিবের পত্নী পার্বতী এতে ক্ষুণ্ণ হন। বিষ্ণুর প্রসাদে নিজের ন্যায্য অংশ না পাওয়ায় তিনি বৈকুণ্ঠে গিয়ে বিষ্ণুর কাছে নালিশ করেন। বিষ্ণু তাকে শান্ত করে বলেন, কলিযুগে তিনি বিমলা রূপে নিত্য তার উচ্ছিষ্ট প্রসাদ পাবেন।
বিমলাকে যখন আমিষ ভোগ নিবেদন করা হয়, তখন সেই ভোগ রান্নার ব্যবস্থা আলাদা করে করা হয়। দুর্গাপূজার সময় বিমলাকে আমিষ ভোগ দেওয়া হয়। সেই সময় বিমলা মন্দিরে পশুবলি হয়। হিন্দুরা বিশ্বাস করেন, দুর্গাপূজার সময় বিমলা ধ্বংসাত্মক রূপ ধারণ করেন; তাই সেই সময় তাকে শান্ত করতে আমিষ ভোগ নিবেদন করা উচিত। দুর্গাপূজার সময় খুব ভোরে গোপনে পাঁঠাবলি দেওয়া হয়। স্থানীয় মার্কণ্ড মন্দিরের পুকুর থেকে মাছ ধরে এনে তা রান্না করে তান্ত্রিক মতে বিমলাকে নিবেদন করা হয়। এই সব অনুষ্ঠান ভোরে জগন্নাথ মন্দিরের দরজা খোলার আগেই সেরে ফেলা হয়। জগন্নাথের বৈষ্ণব ভক্তদের এই সময় বিমলা মন্দিরে ঢুকতে দেওয়া হয় না। অনুষ্ঠানের অল্প কয়েকজন দর্শকই "বিমলা পারুষ" বা বিমলার আমিষ প্রসাদ পান। বিমলা মন্দিরে পশুবলি ও আমিষ ভোগ নিবেদন নিয়ে বৈষ্ণবরা একাধিকবার প্রতিবাদ জানিয়েছিলেন।
জেরেমি রেনার
জেরেমি লি রেনার (জন্ম: ৭ জানুয়ারি, ১৯৭১)  একজন মার্কিন অভিনেতা ও গায়ক। ২০০০ দশকের বেশিরভাগ সময় জুড়ে তিনি বেশ কয়েকটি স্বাধীন চলচ্চিত্র যেমন ডাহমার (২০০২) ও নিও নেড (২০০৫) এ অভিনয় করেন। তিনি বেশ কিছু বিগ বাজেটের চলচ্চিত্রে পার্শ্ব চরিত্রেও অভিনয় করেন। তার মধ্যে এস.ডব্লিউ.এ.টি (২০০৩) ও ২৮ উইকস লেটার (২০০৭) অন্যতম। পরবর্তীতে তিনি দ্য টাউন (২০১০) চলচ্চিত্রে অনবদ্য অভিনয় করেন যা তাকে শ্রেষ্ঠ পার্শ্ব অভিনেতার বিভাগে একাডেমি পুরস্কারের মনোনয়ন এনে দেয়।
রেনার হার্ট লকার (২০০৮) চলচ্চিত্র যাতে অভিনয় করে তিনি শ্রেষ্ঠ অভিনেতার বিভাগে একাডেমি পুরস্কারের মনোনয়ন পান, মার্ভেল সিনেম্যাটিক ইউনিভার্সের চলচ্চিত্র থর (২০১১), দ্য অ্যাভেঞ্জার্স (২০১২), অ্যাভেঞ্জার্স: এজ অব আলট্রন (২০১৫) ও ক্যাপ্টেন আমেরিকা: সিভিল ওয়ার (২০১৬) তে হকআই এর চরিত্রে অভিনয় করে বেশ পরিচিতি পান। এছাড়া তিনি মিশন: ইম্পসিবল - গোস্ট প্রোটোকল (২০১১), দ্য বর্ন লিগ্যাসি (২০১২), হান্সেল অ্যান্ড গ্রেটেল: উইচ্ হান্টার্স (২০১৩), আমেরিকান হাসল (২০১৩), মিশন: ইম্পসিবল - রোগ নেশন (২০১৫), অ্যারাইভাল (২০১৬) চলচ্চিত্রেও অভিনয় করেন যেগুলো বেশ ব্যবসা সফল হয়।
প্রাথমিক জীবন
রেনারের জন্ম ক্যালিফোর্নিয়ার মডেস্টোতে। তার মায়ের নাম ভ্যালেরি সার্লি এবং বাবা লি রেনার। তার বাবা ১৯৮০ এর দশকে "ম্যাকহেনরি বল" নামে মডেস্টোতে একটি বোলিং অ্যালি চালাতেন।  তার পিতা-মাতা খুব অল্প বয়সেই বিয়ে করেন। তার দশ বছর বয়সের সময়ে তারা তালাক নিয়ে নেন।  সাত ভাই বোনের মধ্যে রেনার সবচেয়ে বড়। তার পূ্র্ব পুরুষেরা জার্মান, ইংরেজ, স্কটিশ, সুইডীয়, আইরিশ, পানামানীয় ছিলেন।
বাংলাদেশের রাষ্ট্রপতি নির্বাচন, ১৯৯৬
১৯৯৬ সালের বাংলাদেশী রাষ্ট্রপতি নির্বাচনটি জুলাই ২৩, ১৯৯৬ সালে অনুষ্ঠিত হয়েছিল। শাহাবুদ্দিন আহমেদ ক্ষমতাসীন দল দ্বারা মনোনীত হয়ে নির্বাচিত হয়েছিলেন। তার শপথ গ্রহণের অনুষ্ঠানটি ৯ই অক্টোবর, ১৯৯৬ সালে অনুষ্ঠিত হয়েছিল। তার পাঁচ বছরের মেয়াদ শেষ হয়ে গেলে তিনি তার স্থলে আব্দুর রহমান বিশ্বাসকে পদে অধিষ্ঠিত করেন।
কেনেডি ক্লেমেন্টস
কেনেডি ক্লেমেন্টস (জন্ম জানুয়ারী ২১, ২০০৭) একজন কানাডিয়ান শিশু অভিনয় শিল্পী। তিনি ১৯৮২ সালে মুক্তিপ্রাপ্ত অভিপ্রায় এবং রোমাঞ্চকর কাহিনী সমৃদ্ধ মার্কিন চলচ্চিত্র "পল্টেরজিস্ট" এর ২০১৫ সালের পুননির্মিত সংস্করণ পল্টেরজিস্ট এ "মেডিসন বোয়েন" এবং মার্কিন পারিবারিক হাস্যরস চলচ্চিত্র জিঙ্গেল অল দ্য ওয়ে ২ "নোয়েল" চরিত্রে অভিনয় করার জন্য সবার নিকট পরিচিত।
প্রাথমিক জীবন
কেনেডি তার পরিবারের জ্যেষ্ঠ সন্তান। তার দুজন কনিষ্ঠ সহোদর রয়েছে, তারা হলেন: টেটাম (জন্ম ২০০৯) এবং লকল্যাণ (জন্ম ২০১১)। তিনি বর্তমানে কানাডার ব্রিটিশ কলাম্বিয়া প্রদেশের ভ্যানকুভার শহরে বসবাস করছেন, এবং একই প্রদেশের সুররে শহরে অবস্থিত "স্ট্রিট নাইটস একাডেমি অব ড্যান্স" (এসকে) এবং "প্রজেক্ট ড্যান্স  চিলি ওয়াক" (পিডিসি) নামক নাচের স্কুলে নৃত্য শিল্পী হিসেবে নাচ করছেন। তার "ক্রমি" নামে একটি হিপহপ নাচের দল রয়েছে, যেটি তার বন্ধু রমি সানচেজ কে সাথে নিয়ে গঠিত।  তার প্রিয় রং নীল, তিনি এমটি তার "মিউজিকাল এল ওয়াই" নামক সামাজিক যোগাযোগ মাধ্যম অ্যাপে তার নিজেস্ব একাউন্টে ব্যক্ত করেছেন।
সঞ্জীব গোয়েঙ্কা
সঞ্জীব গোয়েঙ্কা ২৯ জানুয়ারি ১৯৬১ সালে জন্মগ্রহণ করেন, পশ্চিমবঙ্গের একজন ভারতীয় উদ্যোক্তা । তিনি আরপিএসজি গ্রুপের প্রতিষ্ঠাতা ও চেয়ারম্যান এবং একজন প্রাথমিক পর্যায়ের বিনিয়োগকারী। $৬ বিলিয়ন মার্কিন ডলার সম্পদের ভিত্তি এবং $৪.৩ বিলিয়ন মার্কিন ডলার রাজস্ব সহ, এই বহুজাতিক সংস্থাটির সদর দফতর কলকাতায়। এছাড়াও তিনি আইপিএল ক্রিকেট দল লখনউ সুপার জায়ান্টস এবং আইএসএল ফুটবল দল মোহনবাগান সুপার জায়ান্টের মালিক। ফোর্বস ২০২২ রিপোর্ট অনুসারে, তিনি ভারতের ৮৩তম ধনী ব্যক্তি এবং সামগ্রিকভাবে বিশ্বের ১২৩৮তম।
প্রান্তিক জীবন
গোয়েঙ্কার জন্ম সুশীলা দেবী গোয়েঙ্কা এবং রামা প্রসাদ গোয়েঙ্কা একজন মারোয়ারি পরিবারের একজন ব্যবসায়ী এবং কলকাতায় বেড়ে ওঠা।
মহর
ইসলামে, মহর বা মোহর ( مهر; ; ) হল বিবাহের সময় কনের দাবিকৃত অর্থ বা সম্পদ, যা বর বা বরের পিতার পক্ষ থেকে কনেকে প্রদান করতে হয়। এটি প্রদান করা বাধ্যতামুলক। মহরের মাধ্যমেই পুর্ণাঙ্গ বিয়েকে বৈধ করা হয়। প্রাচীন আরবে যৌতুক দেয়ার প্রথা চালু ছিল, নবুয়াত প্রাপ্তির পর মুহাম্মদ আল্লাহ তায়ালার নির্দেশে যৌতুক প্রথাকে নিষিদ্ধ করে আবশ্যক দেনমহরপ্রথা চালু করেন। ইসলামে মহরের কোন সীমারেখা নেই। যা বরের আর্থিক অবস্থার উপর নির্ভর করে নির্ধারণ করা হয়।
পবিত্র কুরআনে আরো উল্লেখ আছে :
আর নারীদের মধ্য থেকে সধবাদেরকে। তবে তোমাদের ডান হাত যাদের মালিক হয়েছে (দাসীগণ) তারা ছাড়া। এটি তোমাদের উপর আল্লাহর বিধান এবং এরা ছাড়া সকল নারীকে তোমাদের জন্য হালাল করা হয়েছে যে, তোমরা তোমাদের অর্থের বিনিময়ে তাদেরকে চাইবে বিবাহ করে, অবৈধ যৌনাচারে লিপ্ত হয়ে নয়। সুতরাং তাদের মধ্যে তোমরা যাদেরকে ভোগ করেছ তাদেরকে তাদের নির্ধারিত মোহর দিয়ে দাও। আর নির্ধারণের পর যে ব্যাপারে তোমরা পরস্পর সম্মত হবে তাতে তোমাদের উপর কোন অপরাধ নেই। নিশ্চয় আল্লাহ মহাজ্ঞানী, প্রজ্ঞাময় — Rawai Al-bayan কুরআন ৪:২৪
তোমরা নারীদেরকে দাও তাদের মোহর খুশিমনে। এরপর তারা যদি স্বেচ্ছায় স্বাগ্রহে ছেড়ে দেয় কিছু অংশ তোমাদের জন্য তাহলে তা স্বাচ্ছন্দে ভোগ কর।
রাসূল বলেছেন, বিবাহের সবচেয়ে বড় শর্ত হল মোহর। মিশকাতুল মাসাবিঃ ৩১৪৩
রাসূল সাল্লাল্লাহু আলাইহি ওয়া সাল্লাম এর যুগে দেনমোহরের কিছু উদাহরণ:
রাসূল জনৈক ব্যক্তিকে মোহরানা বাবদ লোহার আংটি হলেও আনতে বলেন, তাতে অক্ষম হলে শুদ্ধভাবে কোরআন শিক্ষা দেয়ার কথা বলেন। মিশকাতুল মাসাবীহ ৩২০২
আবু হুরায়রা বলেন, নবী সাল্লাল্লাহু আলাইহি ওয়াসাল্লামের যুগে আমাদের মোহর ছিল দশ উকিয়া (চার শ দিরহাম)। সুনানে নাসায়ী ৬/১১৭
তৎকালীণ সময়ে রুপার তৈরি মূদ্রাকে দিরহাম বলা হত। এক উকিয়া হচ্ছে- ৪০ দিরহাম। এক দিরহাম= ২.৩ গ্রাম রৌপ্য
সর্বনিম্ন সাড়ে আঠারো তোলা রৌপ্য বা কনের মতামত অনুযায়ী তার সমমূল্যের অর্থ বা সম্পদ কনেকে তার সম্মতি অনুযায়ী মোহর হিসেবে প্রদান করা যাবে। মোহর বাকি না রেখে যথাসাধ্য আদায় করতে বলা হয়েছে, যেনো কনের মহর প্রাপ্তি নিশ্চিত হয়।
সতর্কতাঃ সাবধান! তোমরা নারীদের মোহর নির্ধারণে সীমালঙ্ঘন করো না। কারণ যদি তা দুনিয়ার মর্যাদার বস্তু হতো এবং আল্লাহর নিকট পরহেজগারীর বস্তু হতো, তবে তোমাদের চেয়ে নবী (সাল্লাল্লাহু ‘আলাইহি ওয়া সাল্লাম) হতে এর যোগ্যতম ব্যক্তি। অথচ তিনি তাঁর স্ত্রীদের কারো মোহর এবং তাঁর কন্যাদের কারো মোহর বারো ঊকিয়ার অধিক ধার্য করেননি। সুনানে আবু দাউদ ২১০৬
ইকরা ন্যাশনাল ইউনিভার্সিটি
ইকরা ন্যাশনাল ইউনিভার্সিটি (আইএনই) (Iqrā (iq-raa) আরবি: راقرا ; অনুবাদ: "পড়ুন") পাকিস্তানের কেপিকে, পেশোয়ারের একটি বেসরকারী বিশ্ববিদ্যালয়।
এটি খাইবার পাখতুনখোয়া সরকার কর্তৃক সনদপ্রাপ্ত এবং এইচইসি (উচ্চশিক্ষা কমিশন) এবং পিইসি (পাকিস্তান প্রকৌশল পরিষদ) দ্বারা স্বীকৃত। এটি ম্যানেজমেন্ট সায়েন্সেস, কম্পিউটার সায়েন্সেস, ইঞ্জিনিয়ারিং, এডুকেশন, মিডিয়া সায়েন্সেস এবং ফ্যাশন ডিজাইনিং এ স্নাতকোত্তর এবং স্নাতকোত্তর প্রোগ্রামের পাশাপাশি পিএইচডি প্রোগ্রামগুলো প্রদান করে।
ইতিহাস
যদিও এটি একটি নতুন চার্টার্ড বিশ্ববিদ্যালয়, পরিচালনার পর থেকে "ইকরা" নামটি শিক্ষায় নতুন নয়। অনুষদ এবং অবকাঠামো গত এক দশক ধরে পেশোয়ারে জনসাধারণের সেবা করে আসছে। এটি ২০০০ সালে সিন্ধু সরকার কর্তৃক ভাড়া নেওয়া প্রাঙ্গণে ইকরা বিশ্ববিদ্যালয় করাচির একটি ক্যাম্পাস হিসাবে আত্মপ্রকাশ করে।
অবস্থান
ইকরা জাতীয় বিশ্ববিদ্যালয়টির দ্বিতীয় পর্যায়ের হায়াবাদবাদ পেশোয়ারের কেন্দ্রস্থলে এর প্রশস্ত ক্যাম্পাস রয়েছে। হায়াটাবাদ টাউনশিপ এবং হায়াটাবাদ স্পোর্টস কমপ্লেক্স প্রতিষ্ঠার পর থেকে জনপ্রিয় একটি বিনোদনমূলক উদ্যান বাঘ-এ-নারান সংলগ্ন বিশ্ববিদ্যালয়টির অবস্থান।
ভর্তি
আইএনইউ ভর্তি পরীক্ষা বা ইটিইএ/স্যাট/জিএমএটি/জিআরই/জিএটি স্কোর এবং শিক্ষার্থীদের রেকর্ডের মাধ্যমে নির্ধারিত যোগ্যতার ভিত্তিতে সমস্ত প্রোগ্রাম এবং বিষয়/অনুমোদিত ইউনিটে ভর্তি দেওয়া হয়।
শিক্ষার্থী তথ্য কেন্দ্র (এসআইসি)
বিশ্ববিদ্যালয়টি 'ওতাকু' নামে একটি অফিসিয়াল মাস্কট ডিজাইন করেছে, যা শিক্ষার্থীদের জন্য গাইডের মতো কাজ করে। চিত্রগত বর্ণনার মাধ্যমে ওটাকু বিশ্ববিদ্যালয়ের নির্দেশিকা, ইভেন্ট, হালনাগাদ এবং এসআইসির সাথে সম্পর্কিত তথ্য (শিক্ষার্থী তথ্য কেন্দ্র) ব্যাখ্যা করতে সহায়তা করে। আই-উইজ, একটি বুদ্ধিমান সিস্টেম (স্বয়ংক্রিয় টেলার মেশিন), বর্তমানে তালিকাভুক্ত শিক্ষার্থীদের চাহিদা পূরণের জন্য ডিজাইন করা হয়েছে। বিশ্ববিদ্যালয়ের লবিতে ইনস্টল করা, এটি একাডেমিক তথ্যগুলো সহজেই অ্যাক্সেসযোগ্য এবং কেবল একটি ক্লিক তৈরি করেছে। এটি সময় সারণী, ফলাফল, অসম্পূর্ণ প্রতিলিপি, পরীক্ষার স্লিপ এবং ফি বিলে সহজে অ্যাক্সেস প্রদান করে।
কম্পিউটার রিসোর্স কেন্দ্র
ইকরা বিশ্ববিদ্যালয়ের কম্পিউটার নেটওয়ার্কে ৫০টিরও বেশি নোড রয়েছে যা সমসাময়িক সার্ভারগুলোতে সর্বশেষতম সফ্টওয়্যার চালিত একাধিক কম্পিউটিং পরিবেশ প্রদান করে। উপলভ্য গবেষণা সুবিধাগুলো হ'ল কৃত্রিম বুদ্ধিমত্তা, রোবোটিক্স এবং ডিজিটাল সংকেত প্রক্রিয়াকরণ।
ইন্টারনেট
আইএনইউর শিক্ষার্থীদের তাদের অনলাইন ল্যাবে ইন্টারনেট পরিষেবা দিয়ে দেওয়া হয়েছে। অনলাইন ল্যাব ব্রডব্যান্ড ইন্টারনেট পরিষেবা, নেটওয়ার্কিং সিস্টেমের সাথে কনফিগার করা পিসির মতো সমস্ত অত্যন্ত আধুনিক সুবিধা দিয়ে সজ্জিত। এছাড়াও আন্তঃ যোগাযোগের সুবিধার্থে পুরো ক্যাম্পাসটি স্থানীয় অঞ্চল নেটওয়ার্কের আওতায় রয়েছে।
শ্রেণীকক্ষ
ইকরা শিক্ষার্থীদের সুসজ্জিত এবং শীতাতপ নিয়ন্ত্রিত শ্রেণিকক্ষ সরবরাহ করে আসছে। সমস্ত ক্লাসরুমগুলো শিক্ষার্থীরা আরামে এবং স্বাচ্ছন্দ্যে ক্লাসে অংশ নিতে যথেষ্ট স্পেসিফিক।
গবেষণাগার
বিশ্ববিদ্যালয়ে কম্পিউটার নেটওয়ার্ক ল্যাব, বিদ্যুৎ/শিল্প ইলেক্ট্রনিক্স ল্যাব, যোগাযোগ ল্যাব, বৈদ্যুতিক মেশিন/ইএমআই ল্যাব, ডিসিএল/এমবেডেড সিস্টেম ল্যাব সহ একাধিক অত্যাধুনিক সম্পূর্ণ সজ্জিত পরীক্ষাগার সুবিধা এবং প্রযুক্তিগত সংস্থান রয়েছে, উপকরণ ও পরীক্ষার কেন্দ্র, ইঞ্জিনিয়ারিং মেকানিক্স ল্যাব, ইঞ্জিনিয়ারিং ড্রয়িং ল্যাব, ইঞ্জিনিয়ারিং মেকানিক্স ল্যাব, জরিপ ল্যাব, সেলাই ল্যাব, ড্রপিং ল্যাব, ড্রয়িং ল্যাব, কম্পিউটার ল্যাব, টেক্সটাইল প্রিন্টিং ল্যাব, তাঁতি ল্যাব এবং নিয়ন্ত্রণ ল্যাব রয়েছে। তারা সর্বোচ্চ আন্তর্জাতিক মান পূরণ করে এবং নিয়মিত পুনর্নির্মাণ এবং সরঞ্জাম প্রতিস্থাপনের মধ্য দিয়ে যায়, তা নিশ্চিত করার জন্য এই সুবিধাগুলো সম্পূর্ণরূপে দক্ষ এবং প্রযুক্তিগত স্টাফদের একটি দলের মাধ্যমে নিয়মিত পর্যালোচনা করা হয়।
উপলভ্য সুবিধাগুলো কারওর পরে নেই এবং বিস্তৃত ব্যবহারিক কাজের দ্বারা বক্তৃতার পরিপূরক।
শিক্ষা সফর
শিল্প সাইটগুলো এবং সংস্থাগুলোতে ভ্রমণের ব্যবস্থা করা হয় যাতে শিক্ষার্থীরা জাতীয় এবং বহুজাতিক সংস্থা এবং শিল্পগুলো সম্পর্কে ব্যবহারিক জ্ঞান সংগ্রহ করতে পারে। এটি তাদের আরও ভাল চাকরি পেতে সহায়তা করে।
বিনোদনমূলক প্রোগ্রাম
একাডেমিক ক্রিয়াকলাপের পাশাপাশি শিক্ষার্থীদের জন্য সাংস্কৃতিক, বিনোদনমূলক এবং শিক্ষণীয় অনুষ্ঠানের ব্যবস্থা করা হয়। এর মধ্যে রয়েছে সাংস্কৃতিক অনুষ্ঠান, পিকনিক্স, অধ্যয়নের ট্যুর, বিতর্ক এবং ইনডোর এবং আউটডোর গেমস।
গ্রন্থাগার
ক্যাম্পাস বৈদ্যুতিক/ইলেকট্রনিক্স ইঞ্জিনিয়ারিং, কম্পিউটার সায়েন্স, ফিনান্স, হিউম্যান রিসোর্স, মার্কেটিং, অ্যাকাউন্টিং, ইকোনমিকস, কোয়ান্টেটিভ টেকনিকস, রিসার্চ মেথডোলজিস, বিজনেস কমিউনিকেশন ইত্যাদি সম্পর্কিত প্রায় ৬,০০০ প্রাসঙ্গিক বই রক্ষণাবেক্ষণ করে।
তথ্য রিসোর্স সেন্টার (আইআরসি) একটি ঐতিহ্যবাহী লাইব্রেরির চেয়ে বেশি সেবা প্রদান করে। আইআরসির মাধ্যমে অ্যাক্সেসযোগ্য তথ্য সংস্থাগুলোতে বই, জার্নাল, ম্যাগাজিন, সংবাদপত্র, অডিও এবং ভিডিও শিরোনাম এবং স্থানীয় সিডি সার্ভারে সফ্টওয়্যার ডিজিটাল লাইব্রেরি অন্তর্ভুক্ত রয়েছে। পুরোপুরি কম্পিউটারাইজড, আইআরসি এর বিভিন্ন তাকগুলোতে .৬,০০০-এরও বেশি বই রয়েছে এবং ৬০টি জাতীয় এবং আন্তর্জাতিক জার্নাল/সাময়িকীগুলোতে সাবস্ক্রাইব করে।
আইআরসি-র অন্যান্য প্রধান বৈশিষ্ট্য হল নিবন্ধ সূচীকরণ, সংবাদপত্রের ক্লিপিংস, নির্বাচিত সংবাদপত্রের নিবন্ধগুলোর জন্য পাঠ্য ডাটাবেস এবং আইআরসি ডাটাবেস থেকে কোনও নির্দিষ্ট বই/বিষয় বা নিবন্ধ অনুসন্ধান করার জন্য সর্বশেষ পুনরুদ্ধার কৌশল। অন্যান্য জাতীয় এবং আন্তর্জাতিক ডেটা গুদাম থেকে প্রয়োজনীয় সামগ্রীর সন্ধানের জন্য ইন্টারনেট এবং ওয়েব সুবিধা উপলব্ধ। যে ক্ষেত্রগুলোতে বই পাওয়া যায়:
পরিবহন
শিক্ষার্থীদের পরিবহন সুবিধাগুলো, শিক্ষাদান অনুষদ এবং প্রশাসনিক কর্মচারীদের পরিবেশন করতে আইএনইউ তিনটি বাস, দুটি কোস্টার, একটি ভ্যান এবং পাঁচটি গাড়ি সহ পরিবহনের বহরের মালিক।
অডিটোরিয়াম
বেসমেন্টে, আইএনইউ মিলনায়তনটি একটি বহু-ব্যবহারিক মিলনায়তন যেখানে ৪৫০ জন লোক বসা যায়। এটি দুর্দান্ত শব্দ এবং একটি উষ্ণ এবং স্বাগত পরিবেশক বৈশিষ্ট্যযুক্ত। এটি সেমিনার, স্বদেশ প্রত্যাবর্তন/স্বাগত পার্টি, ফ্যাশন শো পাশাপাশি বক্তৃতা, সম্মেলন এবং গ্র্যাজুয়েশনগুলোর জন্য উপযুক্ত স্থান। অডিটোরিয়ামটি বিভিন্ন কার্যকারিতা অনুসারে পরিশীলিত সাউন্ড এবং আলোক সজ্জার পাশাপাশি সংযোগযোগ্য দেয়ালগুলো সজ্জিত।
সুইমিং পুল
সংযোগ=[[চিত্র:Sports Team.jpg|থাম্ব|ফুটবল দল]] ইনডোর, সমস্ত মরসুম, স্ট্যান্ডার্ড সুইমিং পুলটি কার্যকর হবে, আইএনইউতে গ্রীষ্ম ২০১৩ সালে শুরু হয়। সুইমিং পুলটি বর্তমানে ক্যাম্পাসে অধ্যয়নরত শিক্ষার্থীদের সেবা প্রদান করে।
টেনিস কোর্ট
স্ট্যান্ডার্ড টেনিস কোর্টের মাত্রা অনুসরণ করে, শিক্ষার্থীদের অবসর জন্য আইএনইউতে দুটি টেনিস কোর্ট রয়েছে। কোর্ট খেলোয়াড়দের সাথে সন্ধ্যায় সজ্জিত হয়। আদালত একক এবং ডাবল খেলোয়াড়দের দখল করতে পারে।
টেবিল টেনিস
টেবিল টেনিস অনেকের কাছে একটি প্রিয় খেলা হিসাবে দাঁড়িয়েছে। আইএনইউতে ইনডোর টেবিল টেনিস কোর্ট রয়েছে যেখানে শিক্ষার্থীরা একটি খেলায় নামবে।
সোসাইটি
সংযোগ=[[চিত্র:Inu logo.jpg|থাম্ব|পুরানো লোগো]]
ফ্লাইং ফিশ কোভ
alt=|থাম্ব|237x237পিক্সেল|ক্রিসমাস আইল্যান্ড এর মানচিত্রে দেখা যাচ্ছে ফ্লাইং ফিশ কোভে "দ্য সেটেলমেন্ট"-এর অবস্থান alt=|থাম্ব|250x250পিক্সেল|ফ্লাইং ফিশ কোভ ফ্লাইং ফিশ কোভ ( 飛魚灣   ( Fēiyú wan ), Pantai Ikan Terbang  পানটাই  তেরবাং  ) অস্ট্রেলিয়ার ক্রিসমাস দ্বীপের রাজধানী  এবং প্রধান বসতি । ব্রিটিশ জাহাজ 'ফ্লাইং ফিশ'-এর নামে এই প্রথম এই দ্বীপের নামকরণ হয়। তা সত্বেও অনেক মানচিত্রে এই স্থানটিকে শুধুমাত্র "দ্য সেটেলমেন্ট" বা বসতি নামে চিহ্নিত করা হয়েছে।। খ্রীষ্টমাস দ্বীপসমূহে এখানেই ১৮৮৮ খ্রিস্টাব্দে গড়ে ওঠে প্রথম ব্রিটিশ বসতি। বসতি স্থাপন করেন কোকোস  (কিলিং) দ্বীপের জর্জ ক্লুনিজ-রস। দ্বীপের প্রধান বন্দর এখানেই অবস্থিত।
খ্রীষ্টমাস আইল্যান্ডে জনসংখ্যা ১৬০০ এবং তার এক তৃতীয়াংশ বাস করে দ্বীপের উত্তর-পূর্ব দিকে অবস্থিত ফ্লাইং ফিশ কোভে। এখানে একটি ছোট পোতাশ্রয় আছে যেখানে পর্যটকরা বজরা রাখতে পারেন। তাছাড়া সমুদ্রসৈকতে বিনোদনের জন্য ডাইভিং-এর ব্যবস্থা আছে।।
বঙ্গভঙ্গ আন্দোলন
বঙ্গভঙ্গ সিদ্ধান্তের প্রতিবাদে যে আন্দোলন হয়েছিল তাই বঙ্গভঙ্গ আন্দোলন নামে পরিচিত। বঙ্গভঙ্গ বাংলার ইতিহাসে একটি অতি গুরুত্বপূর্ণ অধ্যায়। ১৯০৫ সালের ৬ জুলাই কলকাতা প্রেস প্রথম বঙ্গভঙ্গ প্রস্তাবের খবরটি প্রকাশিত করে। ১৯০৫ সালের ১৬ অক্টোবরে তৎকালীন ব্রিটিশ ঔপনিবেশিক সরকারের বড়লাট লর্ড কার্জনের আদেশে বঙ্গভঙ্গ কার্যকর করা হয়। বাংলা বিভক্ত করে ফেলার ধারনাটি অবশ্য কার্জন থেকে শুরু হয়নি। ১৭৬৫ সালের পর থেকেই বিহার ও উড়িষ্যা বাংলার অন্তর্ভুক্ত ছিল। ফলে সরকারি প্রশাসনিক এলাকা হিসেবে বাংলা অতিরিক্ত বড় হয়ে যায় এবং ব্রিটিশ সরকারের পক্ষে এটির সুষ্ঠু শাসনক্রিয়া দুরূহ হয়ে পড়ে। বঙ্গভঙ্গের সূত্রপাত এখান থেকেই।কিন্তু ১৯১১ সালে, প্রচণ্ড গণআন্দোলনের ফলশ্রুতিতে বঙ্গভঙ্গ রহিত হয়। দ্বিতীয়বার বঙ্গভঙ্গ হয় ১৯৪৭ সালে। এর ফলে পূর্ববঙ্গ পাকিস্তানে এবং পশ্চিমবঙ্গ ভারতে যুক্ত হয়। এই পূর্ববঙ্গই পরবর্তীকালে পাকিস্তানের কাছ থেকে এক রক্তক্ষয়ী যুদ্ধের মাধ্যমে ১৯৭১ সালে স্বাধীনতা লাভ করে।
সূচনা
thumb|300px|বাংলা ও আসাম বঙ্গ প্রদেশের আয়তন ছিল ১,৮৯,০০০ বর্গ মাইল এবং জনসংখ্যা ছিল ৭৮.৫ মিলিয়ন। বঙ্গের পূর্বাঞ্চল ভৌগোলিক এবং অপ্রতুল যাতায়াত ব্যবস্থার কারণে পশ্চিমাঞ্চল হতে প্রায় বিচ্ছিন্ন ছিল। ১৮৩৬ সালে উত্তরাঞ্চলের প্রদেশগুলোকে বঙ্গ থেকে পৃথক করে একজন লেফটেন্যান্ট গভর্নরের অধিনে ন্যস্ত করা হয় এবং ১৮৫৪ সালে বঙ্গের প্রশাসনিক দায়িত্ব হতে গভর্নর-জেনারেল-ইন-কাউন্সিলকে অব্যাহতি দিয়ে একজন লেফটেন্যান্ট গভর্নরের উপর অর্পণ করা হয়। ১৮৭৪ সালে সিলেট সহ আসামকে বঙ্গ হতে বিচ্ছিন্ন করে চিফ-কমিশনারশীপ গঠন করা হয় এবং ১৮৯৮ সালে লুসাই পাহাড়কে এর সঙ্গে যুক্ত করা হয়।১৯০৩ সালে প্রথম বঙ্গভঙ্গের প্রস্তাবসমূহ বিবেচনা করা হয়। ছোটলাট এন্ড্রু ফেডার বাংলা ভাগের নতুন খসড়া করেন। তখন বঙ্গ হতে চট্টগ্রামকে বিচ্ছিন্ন করা এবং ঢাকা ও ময়মনসিংহ জেলাদ্বয়কে আসাম প্রদেশে অন্তর্ভুক্ত করার একটি প্রস্তাবও ছিল। তেমনিভাবে ছোট নাগপুরকে মধ্যপ্রদেশের সঙ্গে আত্তিকরণেরও একটি প্রস্তাব ছিল। ১৯০৪ সালের জানুয়ারিতে সরকারীভাবে এই পরিকল্পনা প্রকাশ করা হয় এবং ফেব্রুয়ারিতে লর্ড কার্জন বঙ্গের পূর্বাঞ্চলীয় জেলাগুলোতে এক সরকারি সফরের মাধ্যমে এই বিভক্তির ব্যাপারে জনমত যাচাইয়ের চেষ্টা করেন। তিনি বিভিন্ন জেলার নেতৃস্থানীয় ব্যক্তিবর্গের সঙ্গে মতবিনিময় করেন এবং ঢাকা, চট্টগ্রাম ও ময়মনসিংহে এই বিভক্তির বিষয়ে সরকারের অবস্থান ব্যাখ্যা করে বক্তৃতা দেন।
পার্বত্য ত্রিপুরা রাজ্য, চট্টগ্রাম, ঢাকা ও রাজশাহী (দার্জিলিং বাদে) বিভাগ এবং মালদা জেলা, আসাম প্রদেশের সঙ্গে একীভূত হয়ে এই নতুন প্রদেশ গঠন করবে। এর ফলে বঙ্গ শুধু তার বৃহৎ পূর্বাঞ্চলই হারাবে না, তাকে হিন্দীভাষী পাঁচটি রাজ্যও মধ্যপ্রদেশকে ছেড়ে দিতে হবে। অন্যদিকে পশ্চিমে সম্বলপুর এবং মধ্যপ্রদেশের পাঁচটি ওড়িয়া-ভাষী রাজ্যের সামান্য অংশ বঙ্গকে দেওয়ার প্রস্তাব করা হয়। ফলে বঙ্গের আয়তন দাঁড়ায় ১,৪১,৫৮০ বর্গ মাইল এবং জনসংখ্যা ৫৪ মিলিয়ন যার মধ্যে ৪২ মিলিয়ন হিন্দু ও ৯ মিলিয়ন মুসলিম।
নতুন প্রদেশটির নামকরণ করা হয় “পূর্ব বঙ্গ ও আসাম” যার রাজধানী হবে ঢাকা এবং অনুষঙ্গী সদর দফতর হবে চট্টগ্রাম। এর আয়তন হবে ১,০৬,৫৪০ বর্গ মাইল এবং জনসংখ্যা হবে ৩১ মিলিয়ন যাদের মধ্যে ১৮ মিলিয়ন মুসলিম ও ১২ মিলিয়ন হিন্দু। এর প্রশাসন একটি আইন পরিষদ ও দুই সদস্যবিশিষ্ট একটি রাজস্ব বোর্ড নিয়ে গঠিত হবে এবং কলকাতা হাইকোর্টের এখতিয়ার বজায় থাকবে। সরকার নির্দেশ দেয় যে পূর্ব বঙ্গ ও আসামের পশ্চিম সীমানা স্পষ্টভাবে নির্দিষ্ট থাকবে সাথেসাথে এর ভৌগোলিক, জাতিক, ভাষিক ও সামাজিক বৈশিষ্টাবলিও নির্দিষ্ট থাকবে।
১৯০৪ সালের ১৭ ফেব্রুয়ারি লর্ড কার্জন পূর্ববঙ্গ থেকে অস্থায়ী ভারত সচিবকে লেখা এক পত্রে উল্লেখ করেছেন 'বাঙ্গালিরা নিজেদের এক মহাজাতি মনে করে এবং এক বাঙ্গালি বাবুকে লাট সাহেবের গদীতে বসাতে চায়..... বঙ্গভঙ্গের প্রস্তাব তাদের এই স্বপ্নের সফল রূপায়ণে বাঁধা দেবে। আমরা যদি তাদের আপত্তির কাছে নতিস্বীকার করি তবে ভবিষ্যতে কোনদিনই বাংলা ভাগ করতে পারব না এবং আপনারা ভারতের পূর্বপার্শ্বে এমন এক শক্তিকে জোরদার করবেন যা এখনি প্রবল এবং ভবিষ্যতে বর্ধমান বিপদের উৎস হয়ে দাঁড়াবে।'
কার্জন ইতঃপূর্বে গৃহীত প্রস্তাবের সঙ্গে দার্জিলিং বাদে মালদাহসহ পুরো রাজশাহী বিভাগ এবং ঢাকা বিভাগের বাকি জেলাগুলো আসামের সঙ্গে জুড়ে দেয়ার পস্তাব করেন। এ প্রসঙ্গে ব্রিটিশ আমলা রিজলি মন্তব্য করেছেন, সংযুক্ত বাংলা শক্তিশালী, বিভক্ত বাংলা বিভিন্ন দিকে আকৃষ্ট হবে। কংগ্রেস নেতারা এ ভয় করছেন। তাদের আশঙ্কা নির্ভুল এবং সেটাই এই প্রস্তাবের সবচেয়ে বড় গুণ। আমাদের অন্যতম প্রধান উদ্দেশ্য ব্রিটিশ রাজত্বের বিরোধী একটি সুসংহত দলকে টুকরো করে দুর্বল করে দেওয়া।' ঢাকায় লর্ড কার্জন এক ভাষণে ঘোষণা করেন মুসলিমদের হৃতগৌরব পুনরুদ্ধারের জন্য আলাদা প্রদেশ রচনাই তার লক্ষ্য। ছোটলাট এন্ড্রু ফ্রেজার ফরিদপুর ও বাখরগঞ্জ জেলায় ইতোমধ্যে তৎপর চরমপন্থীদের নতুন প্রদেশে দমন সহজ হবে বলে মন্তব্য করেন। লর্ড কার্জন মূল প্রস্তাবটি লন্ডন পাঠান ১৯০৫ সালের ফেব্রুয়ারিতে। ব্রিটিশ সরকারের ভারত বিষয়ক মন্ত্রী সেন্ট জন ব্রড্রিখ জুনে এই প্রস্তাব সঞ্চালন করেন। সরকার তাদের চূড়ান্ত সিদ্ধান্ত ঘোষণা করে ১৯শে জুলাই, ১৯০৫ সালে এবং বঙ্গভঙ্গ কার্যকর হয় একই বছরের ১৬ই অক্টোবর।
আন্দোলনের সূত্রপাত
বঙ্গভঙ্গ প্রস্তাব কার্যকর হবার আগেই ১৯০৫ সালের ৭ই জুলাই তারিখে সুরেন্দ্রনাথ তার 'দি বেঙ্গলী' পত্রিকার সম্পাদকীয়তে আসন্ন ঘটনাকে বলেছিলেন 'একটি ভয়ঙ্কর জাতীয় দুর্যোগ' এবং সতর্ক করে দিয়েছিলেন যে সরকার যদি তার সিদ্ধান্ত না পাল্টায় তাহলে সামনে সর্বোচ্চ মাত্রার একটি জাতীয় প্রতিরোধ অপেক্ষমাণ রয়েছে। বাস্তবেই এই ঘটনা এক প্রচণ্ড রাজনৈতিক অস্থিরতা সৃষ্টি করে। পূর্ব বঙ্গের মুসলিমদের এই ধারণা হয় যে নতুন প্রদেশের ফলে শিক্ষা, কর্মসংস্থান ইত্যাদি ক্ষেত্রে তাদের সুযোগ বেড়ে যাবে। যদিও পশ্চিমবঙ্গের জনগণ এই বিভক্তি মেনে নিতে পারল না এবং প্রচুর পরিমাণে জাতীয়তাবাদী লেখা এই সময় প্রকাশিত হয়। ১৯০৬ সালে রবীন্দ্রনাথ ঠাকুর বঙ্গভঙ্গ রদ করার প্রস্তাবকদের জন্য এক মর্মস্পর্শী গান আমার সোনার বাংলা লেখেন, যা অনেক পরে, ১৯৭২ সালে, বাংলাদেশের জাতীয় সঙ্গীতে পরিণত হয়। এই আন্দোলনের প্রাথমিক পর্যায়ে বৃহৎ বঙ্গের অধিবাসী বাঙালি হিন্দু মুসলমানের চেতনার জগতে আলোড়ন সৃষ্টির জন্যই কবিগুরু রবীন্দ্রনাথ অসংখ্য দেশাত্মবোধক সঙ্গীত রচনা, সুরারোপ ও চারণ কবিদের যত মিছিলে মিছিলে সেসব সঙ্গীত পরিবেশন করেন। ১৯০৫ সালের ১৬ অক্টোবর তারিখ থেকে ব্রিটিশ সরকারের ঘোষণা অনুযায়ী ওই আইন কার্যকর হওয়ার কথা। সুতরাং ওই তারিখে রাজধানী কলকাতায় হরতাল আহ্বান করা হয়। সেদিন কোন বাড়িতে রান্নাবান্না হবে না। বাঙালি জনসাধারণ অরন্ধন পালন করে উপোষ থাকবে। বাংলার মহিলারাও ব্রত পালন করবেন। বাঙালির ঐক্য বজায় রাখার জন্য দেশজুড়ে হবে রাখিবন্ধন উৎসব।
১৯০৫ সালে লর্ড কার্জনের বঙ্গভঙ্গ ঘোষণা এবং তা কার্যকর করার পর বাংলায় সশস্ত্র আন্দোলন বিকাশ লাভ করে। ১৯০৬ সালে কংগ্রেসের পূর্ণ অধিবেশনে 'স্বরাজ' শব্দ গৃহীত হয়। স্বরাজ বলতে কংগ্রেসের নরমপন্থীরা বুঝলো ঔপনিবেশিক স্বায়ত্তশাসন, চরমপন্থীরা বুঝলো স্বাধীনতা। এর থেকে উৎপত্তি হলো বিদেশী পণ্য বর্জন প্রসঙ্গ। চরমপন্থীরা চাইলো সর্বভারতীয় ক্ষেত্রে সর্বাঙ্গীণ বয়কট।
ইতিহাসবিদ সুমিত সরকার দেখিয়েছেন, স্বদেশী আন্দোলন তিনটি ধারায় প্রবাহিত হয়েছিল সে সময়। প্রথমধারাকে বলা যায় গঠনমূলক স্বদেশী। 'স্বদেশী সমাজ' প্রবন্ধে রবীন্দ্রনাথ এ ধরনের গঠনমূলক কাজের কথা বিশদ করেছিলেন। তার প্রধান উদ্দেশ্য ছিল, আত্মশক্তির উদ্বোধন। দ্বিতীয়ধারা বয়কটকে প্রাধান্য দিয়েছিল। তৃতীয়ধারায় ছিল চরমপন্থীরা। তাদের কাছে স্বদেশী আন্দোলন এবং বয়কট গৌণ হয়ে যায়। মুখ্য হয়ে ওঠে স্বরাজ। এ নিয়ে কংগ্রেসে তুমুল বিতর্কও হয়। এরই মধ্যে স্বদেশী আন্দোলনের পক্ষে জনমত সংগঠনের জন্য জেলায় জেলায় সমিতি গড়ে ওঠে। গৃহীত নীতি কার্যকর করার জন্য তৈরি করা হয় জাতীয় স্বেচ্ছাসেবীদল। বরিশালে 'স্বদেশ বান্ধব', ময়মনসিংহে 'সুহৃদ' ও 'সাধনা', ফরিদপুরে 'ব্রতী' আর সবচেয়ে বিখ্যাত ঢাকার 'অনুশীলন' সমিতি। জেলা সমিতির অধীনে অনেক শাখাও স্থাপিত হয়।কলকাতায় গড়ে ওঠে 'যুগান্তর' নামে আরেক সংগঠন। এই দলের নেতা অরবিন্দ ঘোষ। সহোদর বারীন ঘোষ তার সহযোগী। এরা অস্ত্র হিসেবে বোমা ব্যবহার চালু করেন।
চরমপন্থীদের ভূমিকা
চরম্পন্থীদের নেতা ছিলেন বাল গঙ্গাধর তিলক এবং মূলত অরবিন্দ ঘোষ।অরবিন্দ ঘোষ ছিলেন বিলাত ফেরত। আইসিএস পরীক্ষায় কৃতকার্য হয়েও তিনি চাকুরিতে যোগ দেননি। অরবিন্দ চরমপন্থী রাজনীতিতে বিশ্বাসী ছিলেন৷ তার চিন্তায় আপোসের কোনো জায়গা ছিল না৷ ১৯০৭ সালে অরবিন্দ বলেছেন, "প্রথমে এবং সবার আগে চাই রাজনৈতিক স্বাধীনতাকে লক্ষ্যবস্তু হিসাবে গ্রহণ করা; তা না করে জাতির সামাজিক সংস্কার, শিক্ষা সংস্কার, শিল্পে প্রসার ও নৈতিক উন্নতির চেষ্টা করাটা চরম অজ্ঞতা ও অর্থহীনতা ভিন্ন অন্যকিছু নয়৷"[ ইতিহাসবিদ অমলেশ ত্রিপাঠীর মতে, 'প্রকাশ্যে কংগ্রেসের মাধ্যমে এবং গোপনে বিপ্লবীদের মাধ্যমে অরবিন্দ যুগপৎ আক্রমণ করতে চেয়েছিলেন। তার অনুসারীরা পুরোপুরি সন্ত্রাসবাদে ঝুঁকে পড়ে।' ১৯০৭ সালে সুরাটে অনুষ্ঠিত কংগ্রেস সম্মেলনে লাঠালাঠি, চেয়ার ভাঙ্গাভাঙ্গি, মাথা ফাটানোর ঘটনা ঘটে। ব্রিটিশ সাংবাদিক নেভিনসন এই ঘটনার নিখুঁত বর্ণনা রেখে গেছেন। অরবিন্দ ঘোষ পরবর্তীকালে লিখেছেন, 'আমি তিলকের (কংগ্রেস নেতা বাল গঙ্গাধর তিলক) সঙ্গে পরামর্শ না করেই হুকুম দিয়েছিলাম কংগ্রেস অধিবেশন ভেঙ্গে দিতে।'
ঊনবিংশ শতকের শেষে ভারতবর্ষে ব্রিটিশবিরোধী সশস্ত্র আন্দোলনের মূল হাতিয়ার ছিল পিস্তল, রিভলবার। আর এসময় বোমার অনুপ্রবেশ ঘটায় বাঙ্গালিরা। নেতৃত্ব ছিলেন এই অরবিন্দ ঘোষ। বারীণ ঘোষ 'যুগান্তর' নামে একটি উপদল গঠন করেন ১৯০৫ সালে অনুশীলন সমিতির কলকাতা শাখা ভেঙে। এই সমিতি বোমা তৈরি শেখার জন্য হেমচন্দ্র কানুণগো নামে একজন বিপ্লবীকে প্যারিসে পাঠায়। উন্নতমানের বিস্ফোরক তৈরি শিখতে হেমচন্দ্র সুইজারল্যান্ড ও প্যারিসে গিয়ে সুবিধা করতে না পেরে চলে যান লন্ডনে। সেখানে সুযোগ না পেয়ে ফিরে যান প্যারিসে। ফরাসি সমাজতান্ত্রিক সংগঠনের নেতাদের সঙ্গে যোগাযোগ ঘটে এবং বিস্ফোরক রসায়ন ও বিস্ফোরক ঘটাবার কায়দা কানুন শিখে নেন। রুশ সন্ত্রাসবাদী দলের বিপ্লবী নিকোলাস সাফ্রানস্কির কাছে প্রশিক্ষিত হয়ে হেমচন্দ্র কলকাতায় ফিরে আসেন ১৯০৮ সালের জানুয়ারিতে। হেমচন্দ্র নির্মিত প্রথম বোমাটি কিংসফোর্ডকে ১০৭৫ পৃষ্ঠার বইয়ের ভেতরে করে পাঠানো হয়েছিল, যা বিস্ফোরিত হয়নি। মার্চ মাসে হেমচন্দ্র বোমা তৈরির স্কুল খোলেন পাঁচ ছাত্রকে নিয়ে। তার তৈরি বোমাটিই নিক্ষেপ করেছিলেন ক্ষুদিরাম বসু। ক্ষুদিরামের এই ঘটনার পর পুলিশ বিভিন্নস্থানে হানা দিয়ে ৩৪ জন বিপ্লবীকে গ্রেফতার এবং বোমা বানানো বিষয়ক বইপত্র ও সরঞ্জাম আটক করে।
১৯০৮ খ্রিষ্টাব্দের ২ জুন কলকাতার মানিকতলা অঞ্চলে একটি বোমা প্রস্তুতের কারখানা আবিষ্কৃত হয়। এ ব্যাপারে অরবিন্দ ঘোষকে গ্রেফতার করা হয়। অরবিন্দের ভাই বারীন ঘোষ, উল্লাস কর দত্ত, কানাই লালসহ ৪৭ জন চরমপন্থী ধরা পড়েন।
বালগঙ্গাধর তিলক ১৯০৮ সালে ছয় বছরের কারাদন্ডে দণ্ডিত হন। অরবিন্দ ঘোষ ১৯১০ সালের দিকে পন্ডিচেরিতে চলে যান এবং সেখানে সন্ন্যাসব্রত গ্রহণ করেন।
বঙ্গভঙ্গ রদ
১৯০৫ সালের ১৬ই অক্টোবর বঙ্গভঙ্গ পরিকল্পনা কার্যকর হলে, হিন্দু জনগোষ্ঠী এর তীব্র প্রতিবাদ করে।তাদের বঙ্গভঙ্গ বিরোধী সংগ্রাম এক সময় সহিংস আন্দোলনে রুপ নেয় । প্রতিবাদের মুখে ১৯১১ সালের ১২ই ডিসেম্বর সম্রাট পঞ্চম জর্জ ঐতিহাসিক দিল্লি দরবারে বঙ্গভঙ্গ রদের কথা ঘোষণা করেন
সকল রাজনৈতিক প্রতিবাদের ফলশ্রুতিতে ১৯১১ সালে বঙ্গ আবার একত্রিত হয়। ভাষাতাত্ত্বিক এক নতুন বিভক্তির মাধ্যমে হিন্দি, ওড়িয়া এবং অসমীয়া অঞ্চলগুলো বঙ্গ হতে বিচ্ছিন্ন করে আলাদা প্রশাসনিক কাঠামোর আওতায় আনা হয়। এরই সাথে ১৯১১ সালেব্রিটিশ ভারতের রাজধানী কলকাতা থেকে নয়াদিল্লীতে স্থানান্তর করা হয়।
ব্রিটিশ প্রতিক্রিয়া
বদরুদ্দীন উমরের ভারতীয় জাতীয় আন্দোলন-থেকে জানা যায়-
"বঙ্গভঙ্গ-বিরোধী যে আন্দোলন ১৯০৫ সালের পরে দ্রুত শক্তি সঞ্চয় করতে শুরু করে সেটা প্রধানত মধ্যশ্রেণীর মধ্যেই সীমাবদ্ধ ছিলো। এজন্য এই শ্রেণীর উপরই সরকারের নির্যাতন সবথেকে বেশি হয়। পূর্ব বঙ্গ ও আসামের লেফটেনান্ট গভর্নর ব্যাম্পফিল্ড ফুলার বঙ্গভঙ্গ-বিরোধী আন্দোলনকে ছত্রভঙ্গ করার উদ্দেশ্যে ব্যাপকভাবে নির্যাতন শুরু করেন এবং সেই সঙ্গে বৃদ্ধি করতে চেষ্টা করেন সাম্প্রদায়িকতা। তিনি ঘোষণা করেন যে তাঁর দুই স্ত্রী হিন্দু ও মুসলমানের মধ্যে মুসলমানই হলো প্রিয়পাত্রী। এই সময় বঙ্গভঙ্গ-বিরোধী আন্দোলনকারীরা বঙ্কিম রচিত 'বন্দে মাতরম' সঙ্গীতকে জাতীয় সঙ্গীতের পর্যায়ে নিয়ে যান ও তার ব্যাপক প্রচার করেন। ফুলার বরিশালে বেঙ্গল প্রভিন্সিয়াল কনফারেন্সের অধিবেশনে 'বন্দে মাতরম' সঙ্গীত গীত হলে পুলিশ দ্বিতীয় দিনে লাঠি চার্জ করে সমাবেশকে ছত্রভঙ্গ করার চেষ্টা করে। কিন্তু এই পুলিশী নির্যাতন সত্ত্বেও আবদুর রসুলের সভাপতিত্বে বরিশালের এই অধিবেশনে সরকারের সঙ্গে অসহযোগীতা, বঙ্গভঙ্গের বিরোধিতা, ব্রিটিশ পণ্য বর্জন ইত্যাদি সম্পর্কে কয়েকটি প্রস্তাব গৃহীত হয়।"
মুসলিম প্রতিক্রিয়া: বঙ্গভঙ্গ রদের ঘোষণা শুনে পূর্ব বঙ্গের মুসলিমরা, বিশেষ করে অভিজাত ও মধ্যবিত্ত সম্প্রদায় হতাশ হয়ে পড়ে। 'পূর্ববঙ্গ ও আসাম' নামের নতুন প্রদেশ গঠিত হওয়ায় তাদের মধ্যে যে উৎসাহ, প্রাণচাঞ্চল্য ও জাগরণ সৃষ্টি হয়েছিল, বঙ্গভঙ্গ রদের ঘোষণা তা স্তব্ধ করে দেয় । এর ফলে চরম হতাশা ও ক্ষোভের সৃষ্টি হয়।
রাসায়নিক গতিবিদ্যা
ইতিহাস
জার্মান রসায়নবিদ লুডভিগ ১৮৫০ সালে সর্বপ্রথম রাসায়নিক গতিবিদ্যা নিয়ে কাজ করেন। তিনি পরীক্ষামূলকভাবে সুক্রোজের (গ্লুকোজ ও ফ্রুক্টোজে) রুপান্তর হার অধ্যয়ন করেন এবং এই বিক্রিয়ার রাসায়নিক গতিপ্রকৃতি নির্ধারণের জন্য তিনি "সমন্বিত হার সূত্র" ব্যবহার করেন। ৩৪ বছর পরে তার কাজ উইলহেম অস্টওয়াল্ড এর নজরে আসে। উইলহেলমির পরে, পিটার ওয়েজ এবং ক্যাটো গুল্ডবার্গ ১৮৬৪ সালে ভরক্রিয়ার সূত্র প্রকাশ করেন। ভরক্রিয়ার সূত্র মতে, রাসায়নিক বিক্রিয়ার গতি (বা, হার) বিক্রিয়াকারী পদার্থসমূহের পরিমাণের সমানুপাতিক।
ভ্যান'ট হফ রাসায়নিক গতিবিদ্যা অধ্যয়ন করেন এবং ১৮৮৪ সালে তিনি তার বিখ্যাত "এটিউতস্ ডে ডুইনামিক চিমিক (রাসায়নিক গতিবিদ্যা অধ্যয়ন)" প্রকাশ করেন। "রাসায়নিক গতিবিদ্যা এবং দ্রবণের অসমোটিক চাপের সূত্রসমূহ" আবিষ্কারের মাধ্যমে যে অসাধারণ কাজ ভ্যান'ট হফ করেছিলেন, তার স্বীকৃতিস্বরূপ ১৯০১ সালে তিনি রসায়নে প্রথম নোবেল পুরস্কারে ভূষিত হন। ভ্যান'ট হফের পরে রাসায়নিক গতিবিদ্যা বিক্রিয়া হারের পরীক্ষামূলক র্নিণয় নিয়ে আলোকপাত করা শুরু করে, আর সেখান থেকে বিক্রিয়ার হার সূত্রাবলী এবং হার ধ্রুবকগুলি নির্ণয় করা যায়। শূন্য ক্রম বিক্রিয়াগুলির জন্য তুলনামূলকভাবে সহজ হার সুত্র বিদ্যমান (যার জন্য বিক্রিয়া হারগুলি ঘনমাত্রার উপর নির্ভরশীল নয়), এবং প্রথম ক্রম বিক্রিয়া এবং দ্বিতীয় ক্রম বিক্রিয়া গুলির জন্যও অনুরুপ সহজ হার সূত্রাবলী আছে। আর, অপরাপর বিক্রিয়া গুলির জন্যও তাদের হার সমীকরণ প্রতিপাদন করা যায়। মৌলিক বিক্রিয়াগুলি ভরক্রিয়ার সূত্র অনুসরণ করে, কিন্তু যে সমস্ত বিক্রিয়া একাধিক ধাপে সংঘটিত হয় ধাপ-ভিত্তিক বিক্রিয়া, তাদের হার সূত্র বের করতে হয় প্রতিটি ধাপের সাথে সংশ্লিষ্ট বিভিন্ন মৌলিক বিক্রিয়ার হার সূত্র গুলিকে যোগ করার মাধ্যমে এবং এভাবে বিক্রিয়ার হার বের করা কখনো বেশ জটিল হতে পারে। জটিল বিক্রিয়া বা বহু-ধাপ যুক্ত বিক্রিয়া যা আবার ক্রমাগত বিক্রিয়া নামেও পরিচিত, এরুপ বিক্রিয়ার হার-নির্ণায়ক ধাপ প্রায়শই বিক্রিয়ার হার নির্ধারণ করে থাকে। প্রথম ক্রম সার্বিক বিক্রিয়ার ক্ষেত্রে একটি স্থিত অবস্থা অনুমানকরণ দ্বারা বিক্রিয়ার হার সূত্রের সরলীকরণ করা যাতে পারে। আরহেনিয়াস সমীকরণ এবং আইরিং সমীকরণের মাধ্যমে একটি বিক্রিয়ার সক্রিয়ন শক্তি পরীক্ষামূলকভাবে নির্ণয় করা হয় । যে সমস্ত নিয়ামক বিক্রিয়ার হার কে প্রভাবিত করে সেগুলোর মধ্যে প্রধান হলোঃ বিক্রিয়কগুলির ভৌত অবস্থা, বিক্রিয়কগুলির ঘনত্ব, বিক্রিয়াটি যে তাপমাত্রায় ঘটে তা এবং বিক্রিয়াটিতে কোনও অনুঘটক উপস্থিত আছে কিনা এসব।
গরব্যান এবং ইয়াবলনস্কি এর মতে, রাসায়নিক গতিবিদ্যার ইতিহাসকে তিনটি যুগে ভাগ করা যেতে পারে। প্রথম পর্যায়ে আছে বিজ্ঞানী ভ্যান্ট হফ কর্তৃক একাদিক্রমে অনুসন্ধান যার মাধ্যমে তিনি রাসায়নিক বিক্রিয়ার সাধারণ হার সূত্রাবলী এবং তাপগতিবিদ্যার সাথে রাসায়নিক গতিবিদ্যাকে সম্পর্কিত করার উপায় খুঁজছিলেন। রাসায়নিক গতিবিদ্যার ইতিহাসের দ্বিতীয় পর্যায়কে বলা যেতে পারে সেমেনভ -- হিনশেলউডের যৌথ প্রচেষ্টা যেখানে তারা বিক্রিয়ার কৌশলের উপর জোর দিয়েছিলেন, বিশেষতঃ তারা জোর দিয়েছিলেন শিকল বিক্রিয়ার কৌশলের উপর। গতিবিদ্যার ইতিহাসের তৃতীয় পর্যায়ের সাথে সংশ্লিষ্ট ছিলেন অ্যারিস, আর তার কাজ সংশ্লিষ্ট ছিল রাসায়নিক বিক্রিয়া নেটওয়ার্কগুলির বিশদ গাণিতিক বর্ণনার সাথে।
বিক্রিয়কের প্রকৃতি
কোন পদার্থগুলো বিক্রিয়ায় অংশগ্রহণ করছে তার উপর ভিত্তি করে বিক্রিয়ার হার পরিবর্তিত হয়। অম্ল/ ক্ষার বিক্রিয়া, লবণের গঠন এবং আয়ন বিনিময় এসব বিক্রিয়াগুলো সাধারণত দ্রুত ঘটে। যখন অণুগুলির মধ্যে সমযোজী বন্ধন গঠিত হয় এবং যখন বড় অণু গঠিত হয়, তখন বিক্রিয়াগুলোর ধীর গতিতে ঘটার প্রবণতা থাকে।
বিক্রিয়ক অণুতে উপস্থিত বন্ধনের প্রকৃতি এবং শক্তি তাদের উৎপাদে রূপান্তরের হারকে ব্যাপকভাবে প্রভাবিত করে।
ভৌত অবস্থা
একটি বিক্রিয়কের ভৌত অবস্থাও (কঠিন, তরল বা গ্যাস ) বিক্রিয়ার হারের পরিবর্তনের একটি গুরুত্বপূর্ণ নিয়ামক। যখন বিক্রিয়কগুলি একই দশায় থাকে, যেমন জলীয় দ্রবণে, তখন তাপীয় গতি তাদেরকে পরস্পরের সংস্পর্শে নিয়ে আসে। অন্যদিকে, যখন তারা ভিন্ন দশায় থাকে, তখন বিক্রিয়াটি শুধুমাত্র বিক্রিয়কগুলির ইন্টারফেস বা স্পর্শ-তলের মধ্যে সীমাবদ্ধ থাকে। বিক্রিয়া শুধুমাত্র তাদের স্পর্শ-তলে ঘটতে পারে; যেমন, বিক্রিয়কসমূহ তরল এবং গ্যাসীয় এ দু'টি ভিন্ন দশায় থাকলে, বিক্রিয়া ঘটবে তরলের পৃষ্ঠে। বিক্রিয়াটি সম্পূর্ণ করার জন্য জোরালো ঝাঁকুনি এবং নাড়ানোর প্রয়োজন হতে পারে। এর মানে হল যে, কঠিন বা তরল বিক্রিয়কগুলোকে যত সূক্ষ্মকণায় বিভক্ত করা হবে, প্রতি একক আয়তনে এদের পৃষ্ঠতলের ক্ষেত্রফল তত বেশি হবে এবং এর ফলে অন্যান্য বিক্রিয়কের সাথে এটির সংস্পর্শ অধিকতর হবে, আর এভাবে বিক্রিয়াও দ্রুততর ঘটবে। এটি বুঝার জন্য একটি উপমা ব্যবহার করা যায়, যেমন, যখন কেউ আগুন জ্বালানো শুরু করে, তখন সে কাঠের ছোট ফালি এবং ছোট ছোট ডাল ব্যবহার করে - শুরুতেই কিন্তু কেউ বড় কাঠের লগ বা গুড়ী দিয়ে আগুন জ্বালানো শুরু করে না। জৈব রসায়নে, পানিতে সংঘটিত বিক্রিয়াগুলির ক্ষেত্রে এই নিয়মের ব্যতিক্রম ঘটে এভাবে যে, এসবক্ষেত্রে সমসত্ত্বীয় বিক্রিয়াগুলি অসমসত্ত্ব বিক্রিয়াগুলির চেয়ে দ্রুততর সংঘটিত হয় (অসমসত্ত্ব বিক্রিয়া হলো সেসব বিক্রিয়া যাদের ক্ষেত্রে দ্রব এবং দ্রাবক সঠিকভাবে মিশ্রিত হয় না।)
বিক্রিয়কের কঠিন অবস্থার পৃষ্ঠতলের ক্ষেত্রফল
একটি কঠিন পদার্থের মধ্যে অবস্থিত কণাগুলোর মধ্যে শুধুমাত্র সেই কণাগুলো বিক্রিয়ায় অংশগ্রহণ করে, যেগুলো বিক্রিয়কের পৃষ্ঠতলে থাকে। কোন কঠিন পদার্থকে ছোট ছোট অংশে চূর্ণ-বিচূর্ণ করার অর্থ হল এই যে, চূর্ণ-বিচূর্ণ অবস্থায় এর পৃষ্ঠতলে পূর্বের চেয়ে অধিকতর কণা থাকে এবং এর ফলে বিক্রিয়ক কণাগুলির মধ্যে সংঘর্ষের মাত্রা বৃদ্ধি পায়, আর তাই বিক্রিয়া আরও দ্রুত ঘটে। উদাহরণস্বরূপ, শরবত (গুঁড়া) হলো, ম্যালিক অ্যাসিড (একটি দুর্বল জৈব অ্যাসিড) এবং সোডিয়াম হাইড্রোজেন কার্বনেটের খুব সূক্ষ্ম পাউডারের একটি মিশ্রণ। মুখের লালার সংস্পর্শে, এই পাউডারের মিশ্রণে থাকা রাসায়নিক পদার্থগুলো দ্রুত দ্রবীভূত হয় এবং বিক্রিয়া করার মাধ্যমে কার্বন ডাই অক্সাইড ছেড়ে দেয় এবং কানে বা পেটের মধ্যে সাঁ-সাঁ শব্দানুভূতি প্রদান করে। এছাড়াও, আতশবাজি প্রস্তুতকারীরা কঠিন বিক্রিয়কের পৃষ্ঠের ক্ষেত্রফল পরিবর্তন করার মাধ্যমে আতশবাজিতে ব্যবহৃত জ্বালানীর দহন হওয়ার হার নিয়ন্ত্রণ করে, আর এভাবে তারা আতশবাজিতে বৈচিত্রময় বৈশিষ্ট্য আনয়ন করে। উদাহরণস্বরূপ, একটি শেলের মধ্যে আবদ্ধ মিহিভাবে গুঁড়া করা অ্যালুমিনিয়াম বিকটভাবে বিস্ফোরিত হয়। আর যদি এক্ষেত্রে অ্যালুমিনিয়ামের বড় টুকরো ব্যবহার করা হত, সেক্ষেত্রে বিক্রিয়াটি ধীরগতির হত এবং আতশবাজির বৈচিত্রময় বৈশিষ্ট্যের পরিবর্তে জ্বলন্ত ধাতুর টুকরোগুলি বের হয়ে যাওয়ার কারণে শুধুমাত্র স্ফুলিঙ্গ দেখা যেত ।
ঘনমাত্রা
বিক্রিয়কগুলোর পারস্পরিক সংঘর্ষের কারণে বিক্রিয়া সংঘটিত হয়। অণু বা আয়নগুলি যে ফ্রিকোয়েন্সি বা কম্পাঙ্কে পরস্পরের সাথে সংঘর্ষে লিপ্ত হয় তা তাদের ঘনত্বের উপর নির্ভর করে। যৌগের অণুগুলি যত বেশি পরস্পরের সন্নিকটে ঠাসাঠাসি অবস্থায় থাকে, ততই তাদের একে অপরের সাথে সংঘর্ষের সম্ভাবনা বাড়ে এবং এর ফলে তাদের মধ্যে বিক্রিয়ার সম্ভাবনাও বৃদ্ধি পায়। আর এভাবে বিক্রিয়কগুলির ঘনত্ব বৃদ্ধির ফলে সাধারণত বিক্রিয়ার হারের অনুরূপ বৃদ্ধি ঘটে, অপরদিকে বিক্রিয়কগুলির ঘনত্ব হ্রাস সাধারণত বিপরীত প্রভাব ফেলে। উদাহরণস্বরূপ, বাতাসের (যেখানে ২১% অক্সিজেন থাকে) উপস্থিতে যেকোন দহন এর তুলনায় বিশুদ্ধ অক্সিজেনে দহন আরও দ্রুত ঘটবে।
হার সমীকরণটি হতে বিক্রিয়ক এবং বিক্রিয়ায় উপস্থিত অন্যান্য বিক্রিয়ক প্রজাতির ঘনত্বের উপর বিক্রিয়া হারের নির্ভরতা বিস্তারিতভাবে বুঝা যায়। এসব বিক্রিয়ার হার বিষয়ক গাণিতিক রুপগুলি প্রতিপাদন বিক্রিয়ার কৌশলের উপর নির্ভর করে। যেকোন একটি বিক্রিয়ার প্রকৃত "হার সমীকরণ" পরীক্ষামূলকভাবে নির্ণয় করা হয় এবং তা বিক্রিয়ার কলা-কৌশল সম্পর্কে তথ্য প্রদান করে। "হার সমীকরণের" গাণিতিক প্রকাশ সাধারণত নিম্নে দেখানো রূপে প্রকাশ করা হয়:
এখানে k বিক্রিয়া হার ধ্রুবক, c_i হলো বিক্রিয়ক i এর মোলার ঘনত্ব, এবং m_i হলো এই বিক্রিয়কটির জন্য বিক্রিয়ার আংশিক ক্রম। একটি বিক্রিয়কের আংশিক ক্রম শুধুমাত্র পরীক্ষামূলকভাবে নির্ণয় করা যেতে পারে এবং সাধারণতঃ স্টোইকিওমেট্রিক সহগ দ্বারা এটি প্রতিনির্দেশিত হয় না।
তাপমাত্রা
রাসায়নিক বিক্রিয়ার হারের উপর তাপমাত্রার সাধারণত একটি বড় প্রভাব বিদ্যমান। উচ্চ তাপমাত্রায় অণুগুলির তাপীয় শক্তি বেশি থাকে। যদিও উচ্চ তাপমাত্রায় সংঘর্ষের ফ্রিকোয়েন্সি বেশি থাকে, তবে শুধুমাত্র এটি একা বিক্রিয়ার হার বৃদ্ধিতে খুব সামান্য অনুপাতে অবদান রাখে। সবচেয়ে বেশি গুরুত্বপূর্ণ যে ব্যাপারটি তা হলো এই যে, বিক্রিয়া করার জন্য পর্যাপ্ত শক্তি আছে এমন বিক্রিয়ক অণুগুলির অনুপাত ( সক্রিয়ন শক্তির চেয়ে বেশি শক্তি : E > E a ) উল্লেখযোগ্যভাবে বেশী এবং এটি আণবিক শক্তির ম্যাক্সওয়েল-বোল্টজম্যান বিতরণ দ্বারা বিশদভাবে ব্যাখ্যা করা হয়েছে।